**ŽUPANIJA: PRIMORSKO-GORANSKA ŽUPANIJA**

**PROGRAM RASPOLAGANJA POLJOPRIVREDNIM ZEMLJIŠTEM U VLASNIŠTVU REPUBLIKE HRVATSKE**

**ZA GRAD DELNICE**

**NAPOMENA: Ovaj Prijedlog izmjena i dopuna Programa raspolaganja zamjenjuje Program raspolaganja za koji je dobivena suglasnost Ministarstva poljoprivrede Klasa: 945-01/19-01/55; Ur.br: 525-7/1199-19-5 od 31.07.2019.**

**SADRŽAJ PROGRAMA**

1. Ukupna površina poljoprivrednog zemljišta u vlasništvu države na području Grada Delnica iznosi: 35,2462 ha
2. Podaci o dosadašnjem raspolaganju

**T-1 Prikaz dosadašnjeg raspolaganja po svim oblicima - površina u ha**

|  |  |  |  |
| --- | --- | --- | --- |
| **R.br.** | **OBLIK RASPOLAGANJA**  **( skraćeni naziv iz ugovora)** | **Ukupan broj ugovora** | **Ukupna površina po ugovorima** |
|  | **zakup** | **1** | **5.1428** |
|  | **dugogodišnji zakup** | **-** | **-** |
|  | **koncesija** | **-** | **-** |
|  | **privremeno korištenje** | **-** | **-** |
|  | **prodaja (neotplaćeno)\*** | **-** | **-** |
|  | **….** | **-** | **-** |

\*napomena: ovdje upisati samo površine koje su prodane, a neotplaćene

1. Sumarni pregled površina poljoprivrednog zemljišta u vlasništvu države prema oblicima raspolaganja

**T-2 Prikaz ukupnih površina po oblicima raspolaganja**

|  |  |  |
| --- | --- | --- |
| **OBLIK RASPOLAGANJA** | **Površina**  **u ha** | **NAPOMENA**  **(minirano, višegodišnji nasadi i sustavi odvodnje i navodnjavanja)** |
| površine određene za **povrat** | 26,3754 | **-** |
| površine određene za **zakup** | 8.8708 | **-** |
| površine određene za **zakup za ribnjake** | **-** | **-** |
| površine određene za **zakup zajedničkih pašnjaka** | **-** | **-** |
| površine određene za **ostale namjene** | **-** | **-** |

**NAPOMENA/OBRAZLOŽENJE**:

|  |
| --- |
| Zakon o poljoprivrednom zemljištu (NN 57/22) propisao je da se s poljoprivrednim zemljištem u vlasništvu države raspolaže na temelju Programa raspolaganja poljoprivrednim zemljištem kojeg donosi općinsko ili gradsko vijeće za svoje područje na prijedlog načelnika odnosno gradonačelnika. Protekom zakonskog roka donošenja Programa, Grad Delnice izradio je prijedlog Programa sa prilozima te ga dostavio Primorsko-goranskoj županiji Upravnom odjelu za turizam, poduzetništvo i ruralni razvoj na donošenje i prosljeđivanje Ministarstvu na suglasnost.  Glavni ciljevi koji se žele postići donošenjem Programa za područje Grada Delnica jesu:  - efikasnije raspolaganje poljoprivrednim zemljištem,  - okrupnjavanje zemljišta i stavljanje u funkciju zapuštenog poljoprivrednog zemljišta,  - povećanje proizvodne funkcionalnosti poljoprivrednog zemljišta,  - usklađenje stanja u katastru sa stanjem u zemljišnim knjigama.  Dosadašnje raspolaganje poljoprivrednim zemljištem u vlasništvu RH na području Grada Delnica  vrši se temeljem jednog (1) ugovora o zakupu kojima se ukupno koristi 5.1428 ha zemljišta i to zakup na kč. br. 8935 k.o. Delnice I, površine 5,1428 ha na rok od 20 godina počevši s 17. 9. 2010. godine.  Prijedlog Programa raspolaganja poljoprivrednim zemljištem na području Grada Delnica sastoji se od 567 čestica i ukupne je površine od 35,2462 ha. Za poljoprivredno zemljište u vlasništvu RH na području Grada Delnica karakteristično je da prevladavaju parcele manjih površina te su uglavnom zapuštene i obrasle raslinjem. Za najveći dio čestica koji su ušle u prijedlog Programa raspolaganja poljoprivrednim zemljištem u vlasništvu Republike Hrvatske podaci Katastarskog operata i Zemljišnih knjiga nisu usklađeni odnosno nisu riješeni imovinsko-pravni odnosi.  Po dobivenim uvjerenjima nadležnih tijela u prijedlogu Programa sadržane su čestice sedam katastarskih općina na području Grada Delnica (Belo, Brod na Kupi, Crni Lug, Delnice, Grbajel, Razloge, Turke, izuzev k.o. Hrib). Program je sačinjen na način da se oblik raspolaganja zemljišta dijeli na povrat, zakup i prodaju.    Katastarske čestice iz Programa na području Grada Delnica ne nalaze se u obuhvatu postojećeg ili planiranog sustava javnog navodnjavanja a također nema niti poljoprivrednog zemljišta oznake P-1 i/ili P-2. Područje Grada Delnica ne pripada minski sumnjivim područjima prema prikazu Hrvatskog centra za razminiranje.  Očitovanjem nadležne službe Ureda državne uprave u Primorsko-goranskoj županiji, Ispostave u Delnicama, a temeljem raspoloživih i trenutno dostupnih podataka u predmete povrata oduzete imovine, utvrđeno je da je na području Grada Delnica oduzeto ukupno 26,3754 ha poljoprivrednog zemljišta. Poljoprivrednim zemljištem koje je ovim prijedlogom Programa predviđeno za povrat do okončanja postupka povrata, donošenja pravomoćnih rješenja, raspolagat će se putem zakupa sukladno članku 31. stavku 2. Zakona.  Preostale površine u prijedlogu Programa namijenjene su za zakup i čine 8.8708 ha.    Na području Grada Delnica nisu predviđene parcele za zakup zajedničkih pašnjaka, parcele za ostale namjene, te ne postoje površine predviđene za zakup ribnjaka.  Prilozi :   * kopija katastarskog plana * Zemljišnoknjižni izvadci, Posjedovni listovi, * Uvjerenja Upravnog odjela za prostorno uređenje, gradnju, zaštitu prirode, Ispostave Delnice da se prema važećem Prostornom planu uređenja, predmetne kat. čestice nalaze izvan granica građevinskog područja, s očitovanjem da na području Grada nema poljoprivrednog zemljišta oznake (P1) i (P2). * Očitovanje ureda državne uprave u Primorsko-goranskoj županiji, Ispostave u Delnicama o površini koju je potrebno osigurati kao nadoknadu za oduzetu imovinu (s obzirom na podnesene, a neriješene zahtjeve), * Uvjerenja Hrvatskih šuma d.o.o. Podružnice Delnice, da predmetne katastarske čestice nisu obuhvaćene šumskogospodarskom osnovom, * Očitovanje Hrvatskih voda jesu li i koje predmetne čestice javno vodno dobro, * Očitovanje Upravnog odjela za prostorno uređenje, gradnju, zaštitu prirode, Ispostave Delnice o obuhvatu postojećeg i/ili planiranog sustava javnog navodnjavanja, * Očitovanje Hrvatskog centra za razminiranje o katastarskim česticama i površinama poljoprivrednog zemljišta, * Mišljenje o potrebi provedbe strateške procjene utjecaja na okoliš, * Očitovanje da li su predmetne čestice unutar strogog rezervata i unutar nacionalnog parka.   Zaključkom Upravnog odjela za prostorno uređenje, graditeljstvo i zaštitu okoliša Primorsko-goranske županije (Klasa: UP/I-352-01/22-02/23; Urbroj: 2170-03-08/7-23-5 od 9. veljače 2023. godine), u postupku prethodne ocjene prihvatljivosti za ekološku mrežu, utvrđeno je:  1. Šumske površine u katastarskim česticama 3558, 3516 i 3495 k.o. Brod na Kupi na kojima su staništa pojedinih ciljnih vrsta područja ekološke mreže HR5000019 Gorski kotar i sjeverna Lika, HR 2001351 Područje oko Kupice i HR 1000019 Gorski kotar i sjeverna Lika, ciljni stanišni tip područja ekološke mreže HR2001351 Područje oko Kupice 9410 Acidofilne šume smreke brdskog i planinskog pojasa (Vaccinio-Piceetea), ugroženi i rijetki stanišni tip C.3.3.1. Brdske livade uspravnog ovsika na karbonatnoj podlozi (Sveza Bromion erechti Koch 1926), ne koristiti u poljoprivredne svrhe.  2. Travnjačke površine u katastarskim česticama 3558, 3516 i 3495 k.o. Brod na Kupi na kojima su staništa pojedinih ciljnih vrsta područja ekološke mreže HR5000019 Gorski kotar i sjeverna Lika, HR 2001351 Područje oko Kupice i HR 1000019 Gorski kotar i sjeverna Lika, ciljni stanišni tip područja ekološke mreže HR2001351 Područje oko Kupice 9410 Acidofilne šume smreke brdskog i planinskog pojasa (Vaccinio-Piceetea), ugroženi i rijetki stanišni tip C.3.3.1. Brdske livade uspravnog ovsika na karbonatnoj podlozi (Sveza Bromion erechti Koch 1926), koristiti kao livade ili pašnjake.  3. Travnjačke površine u katastarskim česticama 3443, 3444, 3427, 3423, 3424 i 3428 k.o. Brod na Kupi na kojima su staništa pojedinih ciljnih vrsta područja ekološke mreže HR5000019 Gorski kotar i sjeverna Lika, HR 2001351 Područje oko Kupice i HR 1000019 Gorski kotar i sjeverna Lika, ugroženi i rijetki stanišni tip C.3.3.1. Brdske livade uspravnog ovsika na karbonatnoj podlozi (Sveza Bromion erechti Koch 1926), koristiti kao livade ili pašnjake.  4. Travnjačke površine u katastarskoj čestici 2523/2 k.o. Brod na Kupi na kojima su staništa pojedinih ciljnih vrsta područja ekološke mreže HR5000019 Gorski kotar i sjeverna Lika i HR 1000019 Gorski kotar i sjeverna Lika, ugroženi i rijetki stanišni tip C.3.3.1. Brdske livade uspravnog ovsika na karbonatnoj podlozi (Sveza Bromion erechti Koch 1926), koristiti kao livade ili pašnjake.  5. Travnjačke površine u katastarskoj čestici 2741 k.o. Crni Lug na kojima su staništa pojedinih ciljnih vrsta područja ekološke mreže HR5000019 Gorski kotar i sjeverna Lika, HR2001353 Lokve-Sunger-Fužine i HR 1000019 Gorski kotar i sjeverna Lika, ugroženi i rijetki stanišni tip C.3.3.1. Brdske livade uspravnog ovsika na karbonatnoj podlozi (Sveza Bromion erechti Koch 1926), koristiti kao livade ili pašnjake.  6. Travnjačke površine u katastarskim česticama 9700, 8926, 8924, 7646, 7354, 7123, 3076 i 3077 k.o. Delnice na kojima su staništa pojedinih ciljnih vrsta područja ekološke mreže HR5000019 Gorski kotar i sjeverna Lika i HR 1000019 Gorski kotar i sjeverna Lika, ugroženi i rijetki stanišni tip C.3.3.1. Brdske livade uspravnog ovsika na karbonatnoj podlozi (Sveza Bromion erechti Koch 1926), koristiti kao livade ili pašnjake.  7. Sukladno prijedlogu izuzeća katastarska čestica 5353 k.o. Belo staništa pojedinih ciljnih vrsta područja ekološke mreže HR2000642 Kupa, ciljni stanišni tip područja ekološke mreže HR2000642 Kupa 91EO Aluvijalne šume (Alno-Padion, Alnion incanae, Salicion albae), izuzeta je iz Programa raspolaganja poljoprivrednim zemljištem u vlasništvu Republike Hrvatske za Grad Delnice.  8. Sukladno prijedlogu izuzeća katastarske čestice 3551, 4659/65, 4519, 4659/88, 4659/74, 3776/2, 3799/25, 3761, 3760, 3746, 331/50, 3384, 3582, 3392, 3391, 3460, 3468, 3469, 3470, 3471, 2903, 3290, 7899, 2900, 2901, 2902, 3582 i 3585 k.o. Brod na Kupi staništa pojedinih ciljnih vrsta područja ekološke mreže HR5000019 Gorski kotar i sjeverna Lika, HR2001351 Područje oko Kupice i HR1000019 Gorski kotar i sjeverna Lika, ciljni stanišni tip područja ekološke mreže HR2001351 Područja oko Kupice 9410 Acidofilne šume smreke brdskog i planinskog pojasa (Vaccinio-Piceetea), izuzete su iz Programa raspolaganja poljoprivrednim zemljištem u vlasništvu Republike Hrvatske za Grad Delnice. |